Mateloi talatalalalahi

Ko e mateloi talatala lalahi (hingoa taʻefakalakanga) pe mateloi tahiti ko e fuʻu ʻakau siʻi ia, meimei tatau mo e mateloi, ka ʻoku lahi ange ʻene lōloa, (ki he mita ʻe 2 ʻi ʻolunga kapau taʻemaveu), mo loa ange hono talatala masila. Ko e ʻakau taʻefiemaʻu ʻaupito. Naʻe ʻohofi ia ʻi he Pasifiki (tupuʻanga mei Palāsili) pea naʻe nofo ʻi he kāungafonua kotoa, tukukehe Tongá ni. Naʻe hā ʻi Tonga ʻi ʻEpeleli 2009 ʻi he malaʻe Fangatongo ʻi Neiafu, ka naʻe toʻo ʻa e ngaahi ʻakau kotoa ʻe he vaʻa kolonitini ʻo e puleʻanga ʻi he māhina hoko.

Naʻe hā ʻa e ʻakau ʻi he taʻu 2000 pe ofi ki ai ʻi Niuē, ka naʻe meimei taʻakifuʻuʻi ia he taimi ni. Koeʻuhi ʻoku moʻui ʻa e ʻū tenga lolotonga he taʻu ʻe 20 tupu, ʻoku pau ʻe ʻaʻahi ʻe he kakai taʻakifuʻu ʻa e ngaahi vahe naʻe tupu he ʻakau ʻi aiʻoku fuoloa.

Ko hono hingoa motuʻa: Mimosa invisa MART.

Hingoa ʻi he ngaahi lea kehe
laʻau fefe palagi, vao fefe pālagi (lea fakahaʻamoa)
pikikaʻa papaʻā (lea fakakuki)
co gadrogadro, wa gadrogadro levu, wa gadrogadro ni wa galelevu, wagadrogadro levu (lea fakafisi)

Tataku
https://web.archive.org/web/20230601213146/http://hear.org/pier/species/mimosa_diplotricha.htm